CELEX: 22019D1229
Language: hr
Date: 2019-04-11 00:00:00
Title: Odluka Zajedničkog odbora EGP-a br. 99/2019 od 11. travnja 2019. o izmjeni Priloga I. (Veterinarska i fitosanitarna pitanja) Sporazumu o EGP-u [2019/1229]

18.7.2019   
               
               
                  HR
               
               
                  Službeni list Europske unije
               
               
                  L 192/53
               
            
         ODLUKA ZAJEDNIČKOG ODBORA EGP-a br. 99/2019
         od 11. travnja 2019.
         o izmjeni Priloga I. (Veterinarska i fitosanitarna pitanja) Sporazumu o EGP-u [2019/1229]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2019/591 od 11. travnja 2019. o izmjeni Priloga V. Uredbi (EZ) br. 136/2004 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja iz kojih je odobreno unošenje pošiljaka sijena i slame u Uniju (1) treba se uključiti u Sporazum o EGP-u.
                  
               
                     (2)
                  
                  
                     Provedbena uredba Komisije (EU) 2019/589 od 11. travnja 2019. o izmjeni Priloga III. Uredbi (EZ) br. 1251/2008 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja, državnih područja, zona ili kompartmenta iz kojih je odobreno unošenje pošiljaka životinja akvakulture u Europsku uniju (2) treba se uključiti u Sporazum o EGP-u.
                  
               
                     (3)
                  
                  
                     Provedbena odluka Komisije (EU) 2019/599 od 11. travnja 2019. o izmjeni Priloga Odluci 2007/453/EZ u pogledu GSE statusa Ujedinjene Kraljevine Velike Britanije i Sjeverne Irske i njezinih krunskih posjeda (3) treba se uključiti u Sporazum o EGP-u.
                  
               
                     (4)
                  
                  
                     Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (5)
                  
                  
                     Prilog I. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Poglavlje I. Priloga I. Sporazumu o EGP-u mijenja se kako slijedi:
            
                        1.
                     
                     
                        U točki 115. (Uredba Komisije (EZ) br. 136/2004) u dijelu 1.2. dodaje se sljedeća alineja:
                        
                                    „—
                                 
                                 
                                    
                                       32019 R 0591: Provedbenom uredbom Komisije (EU) 2019/591 od 11. travnja 2019. (SL L 100I, 11.4.2019., str. 20.).”
                                 
                              
                  
                        2.
                     
                     
                        U točki 86. (Uredba Komisije (EZ) br. 1251/2008) u dijelu 4.2. dodaje se sljedeća alineja:
                        
                                    „—
                                 
                                 
                                    
                                       32019 R 0589: Provedbenom uredbom Komisije (EU) 2019/589 od 11. travnja 2019. (SL L 100I, 11.4.2019., str. 14.).”
                                 
                              
                  
                        3.
                     
                     
                        U točki 49. (Odluka Komisije 2007/453/EZ) u dijelu 7.2. dodaje se sljedeća alineja:
                        
                                    „—
                                 
                                 
                                    
                                       32019 D 0599: Provedbenom odlukom Komisije (EU) 2019/599 od 11. travnja 2019. (SL L 103, 12.4.2019., str. 31.).”
                                 
                              
                  
         
            Članak 2.
            Vjerodostojni su tekstovi provedbenih uredbi (EU) 2019/589 i (EU) 2019/591 te Provedbene odluke (EU) 2019/599 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 12. travnja 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 11. travnja 2019.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 100I, 11.4.2019., str. 20.
         
         
            (2)  SL L 100I, 11.4.2019., str. 14.
         
         
            (3)  SL L 103, 12.4.2019., str. 31.
         
         
            (*1)  Ustavni zahtjevi nisu navedeni.